ഈ ദിവസത്തിനായി കാത്തിരിക്കുന്നു! ഞങ്ങളുടെ അതിമോഹത്തിന്റെ ആദ്യ രൂപം ഇതാ... ദുല്ഖറിന്റെ പോസ്റ്റ് ശ്രദ്ധ നേടുന്നു... Image Source : Instagram ദുല്ഖറിന്റെ പുതിയ ഇന്സ്റ്റപോസ്റ്റില് സന്തോഷവും ആകാംക്ഷയും നിറഞ്ഞു നില്ക്കുന്നത് പ്രകടമായി കാണാം. അതിന്റെ കാരണം ചെറുതല്ല, ഇന്ത്യന് സിനിമയ്ക്ക് പ്രതീകാത്മക ചിത്രങ്ങള് നല്കിയ സംവിധായകന് ആര്. ബാലകൃഷ്ണന് എന്ന ബാല്കിയുടെ ചുപ്പ്: റിവഞ്ച് ഓഫ് ദി ആര്ട്ടിസ്റ്റ് എന്ന പുതിയ ഹിന്ദി ചിത്രത്തില് പ്രധാന വേഷത്തില് എത്തുന്നത് താനാണെന്ന സന്തോഷമാണ് ഡിക്യൂവിന്. Have been waiting for this day!!! Here is the first look of our very ambitious ChupRevengeOfTheArtist. എന്ന ക്യാപ്ഷന് നല്കിയാണ് ഡിക്യു സന്തോഷം പങ്കിട്ടത്. ദുല്ഖറിനൊപ്പം സണ്ണി ഡിയോള്, പൂജ ഭട്ട്, ശ്രേയ ധന്വന്തരി എന്നിവരും ചിത്രത്തില് പ്രധാന വേഷങ്ങളില് എത്തുന്നു. ഇതിഹാസ നടന് ഗുരു ദത്തിന്റെ ചരമവാര്ഷിക ദിനത്തില് അദ്ദേഹത്തിന്റെ ചിത്രവും ഗാനരംഗവും കൊടുത്താണ് ഇന്സ്ററയില് അക്ഷയ്കുമാര് ഫസ്റ്റ്ലുക്ക് മോഷന് പോസ്റ്റര് കൊടുത്തത്. ഇത് കണ്ടുകഴിഞ്ഞാല് ഒരാള്ക്ക് Chup നില്ക്കാനാകില്ല! എനിക്ക് ധാരാളം ചോദ്യങ്ങളുണ്ട്, എന്തൊരു കൗതുകകരമായ പോസ്റ്റര്! ആകാംക്ഷയോടെ കാത്തിരിക്കുന്നു, RBalki.എന്ന ക്യാപ്ഷനും നല്കിയാണ് അക്ഷയ് ഇന്സ്റ്റയില് പോസ്റ്റ് നല്കിയത്. മോഷന് പോസ്റ്ററില് ഗുരുദത്തിന്റെ ജീവിതത്തിന്റെ ഒരു ദൃശ്യം നല്കി, അദ്ദേഹത്തിന്റെ പശ്ചാത്തലത്തിലുള്ള ചിത്രങ്ങളും കൊടുത്തു. പോസ്റ്റര് അനുസരിച്ച്, ചിത്രം ഒരു ത്രില്ലര് ആണ്. മോഷന് പോസ്റ്ററിന് തന്നെ വലിയ വരവേല്പ്പാണ് ആരാധകര് കൊടുത്തിരിക്കുന്നത്.